اتهم المكتب النقابي للمركز الاستشفائي الجامعي فمراكش، مدير هذ المركز بالتقاعس ففرض الإجراءات الاحترازية فجميع مصالح المركز، بما فيها المستعجلات، وعدم توفير الحماية للأطر الصحية من خطر انتقال عدوى فيروس كورونا المستجد. وقال المكتب النقابي، اللي كينتمي للاتحاد المغربي للشغل، أن السبيطار كيعيش واحد الحالة ديال “التسيب والفوضى”، والإدارة مامحتارماش الدورية الأخيرة دوزارة الصحة، والمساطر اللازم اتباعها عند إصابة أو الشك فإصابة الأطر الصحية بالفيروس. وقالت النقابة، فبلاغ ليها توصلات بيه “كود”، أن جوج فرمليات تصابو بالفيروس فأقل من 48 ساعة، وهذشي “لأن الإدارة ماموفراش أبسط سبل الحماية من الفيروس للأطر الصحية”، حسبها. وتشكاو النقابيون، فالبلاغ نفسو، الضغط اللي عليهم فالخدمة، بعد أشهر من العمل ديالها فمصالح “كوفيد 19′′، كيف استنكرو الفراغ اللي كتعرف مجموعة من المصالح الأخرى والسبيطارات التابعة للمركز. “كود” حاولات تتصل بمدير السبيطار، لحسن بوخاني، واستفسراتو على الموضوع ف”إس إم إس”، لكن تيليفونو صونا بدون جواب، وماتلقينا حتى رد. 
جوج فرمليات تقاسو بكورونا فسبيطار الرازي ونقابيون عتابرو الادارة هي السباب